**Molėtų rajono savivaldybės taryba**

**SPRENDIMAS**

**Dėl SAVIVALDYBĖS NEKILNOJAMOJO TURTO PERDAVIMO PAGAL PANAUDOS SUTARTĮ VO NAUJASODŽIO KAIMO BENDRUOMENEI**

2019 m. liepos    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 4 punktu, 2, 3, 4 dalimis, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-13 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 2.4, 4.2, 5.1.1 papunkčiais, 3 punktu, atsižvelgdama į Molėtų rajono savivaldybės administracijos direktoriaus 2019 m. liepos 16 d. įsakymą Nr. B6-540 „Dėl Molėtų rajono savivaldybės turto pripažinimo nereikalingu savivaldybės funkcijoms vykdyti“ ir į visuomeninės organizacijos Naujasodžio kaimo bendruomenės 2019 m. liepos 10 d. prašymą,

Molėtų rajono savivaldybės taryba n u s p r e n d ž i a:

1. Perduoti visuomeninei organizacijai Naujasodžio kaimo bendruomenei, kodas 167619548, pagal panaudos sutartį 10 (dešimčiai) metų laikinai neatlygintinai naudoti Savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą ūkinį pastatą (registro Nr. 90/97335, unikalus Nr. 6297-5013-0012, plane pažymėta 1I1p, paskirtis-pagalbinio ūkio, bendras pastato plotas 130,66 kv. m, pastatytas 1975 m.), esantį Molėtų r. sav., Alantoje, Sodo al. 1B, įstatuose nurodytai veiklai vykdyti. Pastato įsigijimo vertė – 3644,00 Eur, likutinė vertė 2019 m. liepos 1 d. – 482,09 Eur.
2. Įgalioti Molėtų rajono savivaldybės administracijos direktorių, jo nesant - administracijos direktoriaus pavaduotoją, pasirašyti 1 punkte nurodyto turto panaudos sutartį ir turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras